stanford-oval/wikipedia huggingface dataset:
นี-โย
อาชีพ > 2013-ปัจจุบัน: นอนฟิกชัน และ กูดแมน

ในเดือนมีนาคม ค.ศ. 2013 นี-โยร่วมงานกับเอค่อนในซิงเกิล "เพลย์ฮาร์ด" ของเดวิด เกตตา จากอัลบั้มนัตทิงบัตเดอะบีต 2.0 ในเดือนเมษายน นี-โยร่วมงานกับเชอร์ ลอยด์ ในซิงเกิล "อิตส์ออลกูด" ซึ่งต่อมาได้ประกอบภาพยนตร์โฆษณาไอศกรีมฟรุตทาเร่ ในคราวเดียวกัน เขาและเซลีน ดิออน บันทึกเพลง "อินเครดิเบิล" ใส่อัลบั้ม เลิฟด์มีแบ็กทูไลฟ์ "อินเครดิเบิล" ออกเป็นซิงเกิลในเดือนกุมภาพันธ์ ค.ศ. 2014 และมิวสิกวิดีโอเริ่มฉายในเดือนมิถุนายน ค.ศ. 2014
ในวันที่ 29 พฤษภาคม ค.ศ. 2014 นี-โยกล่าวว่าสตูดิโออัลบั้มที่หกจะมีชื่อว่า นอนฟิกชัน ในวันเดียวกันนั้น เขาออกซิงเกิลใหม่ "มันนีคานต์บาย" ในวันที่ 16 กันยายน ค.ศ. 2014 นี-โยส่งซิงเกิลแรกเข้าคลื่นวิทยุในชื่อ "ชีโนส์" ร้องรับเชิญโดยจูซี เจ หลายเดือนต่อมา นี-โยประกาศว่าอัลบั้ม นอนฟิกชัน จะวางขายวันที่ 27 มกราคม ค.ศ. 2015 ในอัลบั้ม นี-โยได้ร่วมงานกับพิตบูลและชาริส มิลส์ อัลบั้มขึ้นอันดับที่ 5 บนชาร์ตบิลบอร์ด 200
ในเดือนกรกฎาคม ค.ศ. 2015 นี-โยร่วมงานกับดิมิทรีเวกัสแอนด์ไลก์ไมก์ในเพลงใหม่ชื่อ "ไฮเออร์เพลซ" เป็นเพลงประจำเทศกาลทูมอร์โรว์แลนด์ ในปี ค.ศ. 2016 นี-โยร่วมงานกับยูเนลและเจ อัลวาเรซ ในซิงเกิล "ซีนมีเอโด" ออกจำหน่ายในวันที่ 12 พฤศจิกายน ค.ศ. 2016 และร่วมงานกับไดมอนด์แพลตนัมซ์ ในซิงเกิล "แมร์รียู" ออกจำหน่ายในวันที่ 2 กุมภาพันธ์ ค.ศ. 2017
ในวันที่ 8 พฤษภาคม ค.ศ. 2017 นี-โยออกซิงเกิล "เอิร์นยัวร์เลิฟ" จากอัลบั้มที่เจ็ด และประกาศว่าอัลบั้มใหม่จะวางจำหน่ายในปี ค.ศ. 2017 ซิงเกิล "อะนาเธอร์เลิฟซอง" ออกจำหน่ายในวันที่ 30 พฤษภาคม ค.ศ. 2017
ธุรกิจอื่น ๆ > งานเขียนเพลง

นี-โย มักร่วมเขียนเพลงกับ ทอร์ อีริก เฮอร์แมนเซน และมิกเคล เอส. อีริกเวน จากทีมงานชาวนอร์เวย์ ในชื่อ สตาร์เกต โดยนี-โย พบพวกเขาที่ทางเดินในสตูดิโอของโซนีมิวสิก ที่นิวยอร์ก และก็รู้ว่าพวกเขาเป็นทีมที่ทำงานเพลงแนวอาร์แอนด์บี เขาตัดสินใจที่จะร่วมงานกับพวกเขา ผลงานร่วมมือกันอย่างเช่นเพลงในอัลบั้ม อินมายโอนเวิดส์ รวมถึงในเพลง "โซซิก"
นอกจากผลงานในอัลบั้มของเขาเองแล้ว นี-โย ยังร่วมงานกับศิลปินอื่นด้วย อย่างเช่นใน ซิงเกิลท็อปเท็นของริอานนาที่ชื่อ "Unfaithful" และต่อมากับซิงเกิลอันดับ 1 ของเธอ "เทกอะบาว" ในปี 2008 และเพลงของมาริโอ วาสเคซที่ชื่อ "แกลเลอรี", เพลงของพอลลา เดออันดา ที่ชื่อ  "วอล์กอะเวย์ (รีเมมเบอร์มี)" และเพลงอันดับ 1 ของบียอนเซ่ ที่ชื่อ "อีร์รีเพลซอะเบิล" ซึ่งสามารถขึ้นอันดับ 1 ได้นาน 10 สัปดาห์ติดต่อกัน
นี-โย ยังเขียนเพลงให้กับวิตนีย์ ฮิวสตัน, เซลีน ดิออน, คอร์บิน โบ และเอนรีเก อีเกลเซียส เขายังร่วมงานกับลินด์เซย์ โลฮาน ในเพลงในอัลบั้ม สปิริตอินเดอะดาร์ก กับซิงเกิล "บอสซี" นี-โย ยืนยันว่าได้รับการติดต่อจากวิลล์.ไอ.แอม ในการร่วมงานกับอัลบั้มที่จะออกใหม่ของไมเคิล แจ็กสันอีกด้วย
นี-โย ทำงานด้านธุรกิจโดยการเปิดสตูดิโอเพลงของตัวเองที่ชื่อ คาร์ริงตันเฮาส์ ในแอตแลนตา จอร์เจีย เขายังเริ่มบริษัทผลิตงานเพลงของตัวเอง ที่ชื่อคอมพาวด์เอนเทอร์เทนเมนต์ ในปี 2007 และยังจ้างโปรดิวเซอร์และแต่งเพลงหลายคน เพื่อหวังที่จะเปิดตัวค่ายเพลงของตัวเองอย่างเต็มตัว  จนได้เปิดค่ายของตัวเอง มีศิลปินอย่าง พอลลา แคมป์เบลล์, ซิกซ์ จอห์น และแชเนลล์ ที่ได้ร่วมทำงานกับคอมพาวด์
นี-โย ยังมีบทบาทในภาพยนตร์ 2 เรื่อง โดยแสดงในภาพยนตร์เรื่องแรกคือ ฝ่ารัก ฝ่าฝัน เต้นสะท้านโลก 2 ในปี 2006 และต่อมากับภาพยนตร์เรื่อง จังหวะระห่ำ หัวใจกระแทกพื้น ในปี 2007 เขายังมีเพลงประกอบในภาพยนตร์ทั้งสองเรื่องนี้ด้วย นี-โย ยังร่วมแสดง เป็นผู้อำนวยการผลิตเพลงและประพันธ์ในเพลงประกอบภาพยนตร์เรื่อง Venice Beach
ชีวิตส่วนตัว

นี-โย มีบุตรชายกับแฟนสาวในปี 2005 โดยตั้งชื่อว่า ชิเมียร์ ตามชื่อกลางของนี-โย ถึงแม้ว่านี-โย จะชื่อว่าเขาเป็นพ่อของเด็ก แต่ภายหลังก็ได้พบว่าไม่ใช่ลูกของเขาเอง ซึ่งต่อมาก็ได้ทำการดำเนินคดีกับแม่ของเด็ก
นี-โย ถูกจับข้อหาไม่ระมัดระวังในการขับขี่ เมื่อ 19 กุมภาพันธ์ ค.ศ. 2008 ขณะที่ขับรถผ่านค็อบบ์เคาน์ตี รัฐจอร์เจีย เขาขับด้วยความเร็วมากกว่า 100 ไมล์/ชั่วโมง ด้วยรถเรนจ์โรเวอร์ปี 2006 และไม่มีใบขับขี่ จากรายงานระบุว่าเขาขับด้วยความเร็ว 105 ไมล์/ชั่วโมง ซึ่งจำกัดความเร็วอยู่ที่ 50 ไมล์/ชั่วโมง และจากข้อมูลโดยแอตแลนตา-เจอร์นอลคอนสติติวชัน (Atlanta-Journal Constitution) นี-โยได้รับโทษให้ทำงานบริการสังคม 24 ชั่วโมง เมื่อ 2 มิถุนายน ค.ศ. 2008 หลังจากเขาสารภาพผิดว่าขับรถโดยไม่มีใบขับขี่และขับรถโดยประมาท
ผลงานเพลง

อินมายโอนเวิดส์ (2006)
บีคอสออฟยู (2007)
เยียร์ออฟเดอะเจนเทิลแมน (2008)
ไลบราสเกล  (2010)
อาร์.อี.ดี. (2012)
นอนฟิกชัน (2015)
ผลงานการแสดง

| ปี ค> ศ. | ชื่อ | บท | หมายเหตุ |
| --- | --- | --- | --- |
| 2006 | ฝ่ารัก ฝ่าฝัน เต้นสะท้านโลก 2 | Mixx | ลงแผ่น |
| 2007 | จังหวะระห่ำ หัวใจกระแทกพื้น | Rich Brown | ภาพยนตร์ |
| 2011 | CSI: NY | The hitman  | ตอนที่ 7.14 "Smooth Criminal" |
| 2011 | The Fresh Beat Band | ตัวเขาเอง | ตอนพิเศษ "Band in a Jam" |
| 2011 | วันยึดโลก | Specks | ภาพยนตร์ |
| 2012 | Empire Girls: Julissa & Adrienne | ตัวเขาเอง | เรียลลิตี-โชว์ |
| 2012 | เสืออากาศผิวสี | Andrew 'Smoky' Salem | ภาพยนตร์ |
| 2012 | I Heart Tuesdays | None | (TV), creator |
| 2012 | The X Factor | Guest Mentor |  |
| 2012 | Never Mind the Buzzcocks | Guest Host |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ne-Yo
เว็บไซต์อย่างเป็นทางการ
Ne-Yo ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  เยอรมนี  อิสราเอล  สหรัฐ  เช็กเกีย  ออสเตรเลีย  เนเธอร์แลนด์ 
ศิลปิน:  รางวัลแกรมมี  มิวสิกเบรนซ์ 
อื่น ๆ:  IdRef 
นี-โย ประชาสัมพันธ์ผลงานในอัลบั้ม บีคอสออฟยู
นี-โย ในห้องอัดเสียง ค.ศ. 2011
นี-โยร้องเพลงจากอัลบั้ม อาร์.อี.ดี. ใน ค.ศ. 2012
Wikiquote
จุดผ่านแดนถาวรแม่สาย 2

|  จุดผ่านแดนถาวร สะพานข้ามแม่น้ำสายแห่งที่ 2 |
| --- | --- |
thพื้นที่พรมแดนไทย (ล่าง) และพม่า (บน)
ที่ตั้ง
ประเทศ:  ไทย,  พม่า
ที่ตั้ง:   บ้านสันผักฮี้ อำเภอแม่สาย จังหวัดเชียงราย  ฝั่งไทย  ทล.123 กม.ที่ 8+683  ฝั่งพม่า  ถนนไม่ทราบชื่อ ไปบรรจบ ทล.4 
พิกัด: 20°26′48″N 99°54′17″E﻿ / ﻿20.4468°N 99.9047°E﻿ / 20.4468; 99.9047
รายละเอียด
เปิดทำการ: พ.ศ. 2549 จุดผ่านแดนถาวร 
ดำเนินการโดย:  • กรมศุลกากร  • สำนักงานตรวจคนเข้าเมือง
ประเภท: จุดผ่านแดนถาวร
จุดผ่านแดนถาวรแม่สาย 2 หรือ จุดผ่านแดนถาวรสะพานข้ามแม่น้ำสายแห่งที่ 2 เป็น 1 ใน 7 จุดผ่านแดนระหว่างประเทศไทยกับประเทศพม่าในพื้นที่จังหวัดเชียงราย ตั้งอยู่ในพื้นที่บ้านสันผักฮี้ อำเภอแม่สาย จังหวัดเชียงราย โดยมีแม่น้ำสาย (แม่สาย) เป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านแม่ขาว จังหวัดท่าขี้เหล็ก รัฐฉาน ประเทศพม่า
ประวัติ

จุดผ่านแดนถาวรสะพานข้ามแม่น้ำสายแห่งที่ 2 จัดตั้งขึ้นตามประกาศกระทรวงมหาดไทย เรื่อง การเปิดจุดผ่านแดนถาวร ณ สะพานข้ามแม่น้ำสายแห่งที่ 2 เพื่อใช้ในการแบ่งเบาภาระความหนาแน่นของจุดผ่านแดนถาวรแม่สายแห่งแรกในขณะนั้น ซึ่งรัฐบาลไทยและพม่าได้มีความเห็นร่วมกันในการก่อสร้างสะพานข้ามแม่น้ำสายแห่งที่ 2 เมื่อวันที่ 23 กุมภาพันธุ์ พ.ศ. 2547 และเมื่อแล้วเสร็จ ได้เปิดทำการจุดผ่านแดนถาวรสะพานข้ามแม่น้ำสายแห่งที่ 2 ตั้งแต่วันที่ 22 มกราคม พ.ศ. 2549 เป็นต้นมา โดยเป็นด่านขนาดใหญ่ระดับมาตรฐานสากล สามารถรองรับรถบรรทุกสินค้าขนาดใหญ่และผ่านกระบวนการศุลกากรได้อย่างเป็นระบบ
การผ่านแดน

จุดผ่านแดนถาวรสะพานข้ามแม่น้ำสายแห่งที่ 2 เปิดทำการตั้งแต่เวลา 06.30 - 18.30 น. โดยช่วงแรกเปิดให้สัญจรข้ามผ่านเฉพาะรถสินค้าเท่านั้น ปัจจุบันผ่อนปรนให้รถรับส่งนักเรียนและรถพยาบาลข้ามผ่านไปมาในจุดผ่านแดนแห่งนี้ได้แล้ว
การผ่านแดน > กิจกรรม

จุดผ่านแดนถาวรสะพานข้ามแม่น้ำสายแห่งที่ 2 จะมุ่งเน้นไปที่การขนส่งสินค้าระหว่างประเทศ ทั้งสินค้าสำหรับอุปโภค บริโภค รวมไปถึงผลผลิตทางการเกษตร และอาหารสด รวมไปถึงรถบรรทุกเชื้อเพลิงต่าง ๆ โดยการข้ามผ่านแดนของประชาชนและนักท่องเที่ยวจะผ่านแดนที่จุดผ่านแดนถาวรแม่สาย
การผ่านแดน > ด่านศุลกากร

ด่านพรมแดนแม่สายแห่งที่ 2 อยู่ภายใต้การดูแลของด่านศุลกากรแม่สาย ตั้งอยู่ในบริเวณเดียวกัน คือเลขที่ 306 หมู่ที่ 3 บ้านสันผักฮี้ ตำบลแม่สาย อำเภอแม่สาย จังหวัดเชียงราย
การผ่านแดน > ด่านตรวจคนเข้าเมือง

จุดผ่านแดนถาวรสะพานข้ามแม่น้ำสายแห่งที่ 2 อยู่ภายใต้การดูแลและรับผิดชอบของตรวจคนเข้าเมืองจังหวัดเชียงราย
การเดินทาง

จุดผ่านแดนถาวรสะพานข้ามแม่น้ำสายแห่งที่ 2 สามารถเดินทางได้ด้วยเส้นทางรถยนต์ และขนส่งมวลชนในท้องถิ่น เพื่อผ่านแดนไปยังประเทศพม่า
การเดินทาง > เส้นทาง

จากจังหวัดเชียงราย เดินทางตามถนนพหลโยธินมุ่งหน้าขึ้นทางทิศเหนือ สู่จุดผ่านแดนถาวรแม่สาย โดยเลี้ยวขวาที่ทางแยกทางเลี่ยงเมืองแม่สาย ไปตามทางหลวงแผ่นดินสาย 123 จนสุดเส้นทาง จะพบจุดผ่านแดนถาวรสะพานข้ามแม่น้ำสายแห่งที่ 2 อยู่ที่ปลายเส้นทาง
ดูเพิ่ม

จุดผ่านแดนถาวรแม่สาย
สะพานข้ามแม่น้ำสาย 2 (ไทย–พม่า)
ลัทธิอนาคตวงศ์

วัดอรุณราชวราราม เมื่อ พ.ศ. 2512 สามารถมองเห็นศาลาสีขาวเบื้องหลังซ้ายขวา ซึ่งสร้างไว้เป็นอนุสรณ์แก่นายเรืองและนายนก ที่เผาตัวตายเป็นพุทธบูชา ตามความเชื่อของลัทธิอนาคตวงศ์
ลัทธิอนาคตวงศ์ เป็นความเชื่อเฉพาะกลุ่มรูปแบบหนึ่งของศาสนาพุทธนิกายเถรวาทในประเทศไทย เกิดขึ้นจากการตีความเนื้อหาของคัมภีร์ อนาคตวงศ์ อันเป็นวรรณกรรมที่แต่งขึ้นในพุทธศตวรรษที่ 18 และไม่ได้ปรากฏในพระไตรปิฎก อันเป็นคัมภีร์สำคัญของศาสนาพุทธ คัมภีร์ดังกล่าวแพร่หลายในเอเชียตะวันออกเฉียงใต้อันรวมถึงประเทศไทยด้วย พวกเขาบูชาพระศรีอริยเมตไตรย พระมาลัย และมีธรรมเนียมการบูชาพระจุฬามณีเจดีย์ พวกเขาเชื่อว่าการสละชีวิตเพื่อบูชาพระรัตนตรัยแลกกับพระนิพพานถือเป็นบุญอันใหญ่หลวง ด้วยเหตุนี้ ผู้ที่เลื่อมใสศรัทธาในศาสนาพุทธแนวทางดังกล่าว จึงฆ่าตัวตายหรือทรมานร่างกายตนเองด้วยวิธีการต่าง ๆ เป็นต้นว่า เผาตัวตาย ตัดศีรษะ ใช้ของมีคมทิ่มแทงตนเอง เผามือต่างประทีป ถวายเป็นพุทธบูชา ตามเรื่องราวที่ปรากฏในคัมภีร์ ซึ่งพุทธศาสนิกชนในสมัยนั้นต่างมองว่าเป็นเรื่องที่ควรยกย่อง บางแห่งถึงกับมีการสร้างรูปปั้นเพื่อเป็นอนุสรณ์ไว้ด้วย ทั้ง ๆ ที่คำสอนของศาสนาพุทธมิได้มีคำสอนให้ผู้ใดเสียชีวิตเพื่อแสดงศรัทธาก็ตาม
ลัทธิอนาคตวงศ์ได้รับความนิยมมากในช่วงต้นกรุงรัตนโกสินทร์ สาวกของลัทธินี้มีตั้งแต่ชาวบ้าน นักบวช และพระบรมวงศานุวงศ์ หลังการก่อตั้งธรรมยุติกนิกายของพระบาทสมเด็จพระจอมเกล้าเจ้าอยู่หัวอุบัติขึ้น แนวคิดเหตุผลนิยมแพร่หลายอีกครั้ง ลัทธิอนาคตวงศ์จึงลดความสำคัญลงไป และยังทิ้งร่องรอยความเชื่อไว้ในบางท้องถิ่น
ประวัติ > ยุคแรก

บทความหลัก: อนาคตวงศ์
อนาคตวงศ์ หรือ ทสโพธิสัตตุนิทเส เป็นคัมภีร์ทางศาสนาที่ถูกรจนาขึ้นโดยพระกัสสปะ (พ.ศ. 1703–1773) เป็นพระภิกษุยุคโจฬะจากอินเดียทางใต้ บ้างว่ารจนาโดยพระภิกษุจากล้านนา  เนื้อหาในพระคัมภีร์กล่าวถึงอนาคตพุทธเจ้าทั้ง 10 พระองค์ ซึ่งมีที่มาอย่างหลากหลาย ตั้งแต่พระมหากษัตริย์ ขุนนาง หรือแม้แต่สัตว์เดียรัจฉาน แต่ละพระองค์บำเพ็ญกุศลในระดับอุกฤษฎ์ มีสองเรื่องที่ตัดศีรษะถวายเป็นพุทธบูชา สองเรื่องเผาเส้นผมต่างประทีปจนตัวตาย อีกเรื่องคือยกโอรสธิดาให้ยักษ์กิน และอีกเรื่องคือพญาช้างอุทิศงาข้างหนึ่งเป็นแจกัน ข้างหนึ่งเป็นโลง และใช้หัวช้างเป็นที่ประชุมเพลิงสรีระของพระอรหันต์ เป็นต้น
เพ็ญสุภา สุขคตะ อธิบายว่าศาสนาพุทธนิกายเถรวาทในแถบที่ราบสูงเดกกันได้รับอิทธิพลจากแนวคิดภักติ (ตรงกับบาลีว่า ภตฺติ) ที่มองว่าศาสนิกชนต้องมีความภักดีต่อศรัทธาแบบไร้เงื่อนไข การเสียสละ และอุทิศตนแก่พระศาสนาแบบสุดโต่ง คมกฤช อุ่ยเต็กเค่ง อธิบายไว้อีกว่า คือการรักแบบสุดจิตสุดใจ และยอมมอบกายถวายชีวิตแก่พระเป็นเจ้า ถือเป็นวิธีหลุดพ้นอย่างหนึ่ง ด้วยเหตุนี้ศาสนาพุทธในแถบนั้นจำต้องเปลี่ยนวิธีการเผยแผ่ เพื่อช่วงชิงศาสนิกชนกับศาสนาฮินดู เชน และอิสลาม ที่มีการแสดงออกอย่างสุดโต่งเช่นกัน อย่างไรก็ตามกาเรล แวร์แนร์ (Karel Werner) นักภารตวิทยาชาวเช็กเกีย ระบุว่า "แนวคิดภักติหรือการอุทิศตนต่อพระศาสนาปรากฏให้เห็นตั้งแต่แรกตั้งศาสนาพุทธ" ในเวลาต่อมาพระกัสสปะได้รับการอาราธนาจากพระเจ้าปรากรมพาหุที่ 1 ให้ไปเผยแผ่ศาสนาบนเกาะลังกาด้วย คัมภีร์อนาคตวงศ์จึงเคลื่อนตัวจากอินเดียใต้สู่ศรีลังกา ก่อนเคลื่อนเข้าสู่อาณาจักรสุโขทัย และล้านนา ตามลำดับ รองศาสตราจารย์ สุภาพรรณ ณ บางช้าง หรือแม่ชีวิมุตติยา ระบุว่า ในบานแพนกของไตรภูมิพระร่วง มีการอ้างอิงคัมภีร์ทางศาสนาพุทธหลายเล่ม รวมไปถึงคัมภีร์อนาคตวงศ์ด้วย
มีการพบหลักฐานคัมภีร์อนาคตวงศ์ที่เก่าแก่ที่สุดในล้านนา จารขึ้นเมื่อ พ.ศ. 2240 ดร. บำเพ็ญ ระวิน ได้ปริวรรตจากใบลานที่เขียนด้วยอักษรธรรมล้านนา แล้วพบว่าคำศัพท์หลายคำเป็นภาษาไทยภาคกลาง อันแสดงให้เห็นว่ารับจากอาณาจักรอยุธยาอีกทอดหนึ่ง แต่ล้านนาเองก็มี เชียงใหม่ปัณณาสชาดก แต่งขึ้นในรัชสมัยพระเจ้าติโลกราช เมื่อ พ.ศ. 2000 มีเรื่องหนึ่งคือ สิริจุฑามณีราชชาดก ที่พระโพธิสัตว์อุทิศร่างกายของตนเองเป็นทานให้ยักษ์กิน แม้จะมีเนื้อหาที่ดูน่าสยดสยองดุจกัน แต่เกริก อัครชิโนเรศ ระบุว่า เชียงใหม่ปัณณาสชาดก ไม่มีความเกี่ยวข้องกับ อนาคตวงศ์ แต่อย่างใด
ความเชื่อ

บุคคลที่นับถือลัทธิอนาคตวงศ์จะนับถือพระศรีอริยเมตไตรย หรือนิยมเรียกว่า พระศรีอาริย์ ซึ่งเป็นหนึ่งในอนาคตพุทธเจ้าเป็นหลัก พวกเขาปรารถนาที่จะได้ไปเกิดในยุคพระศรีอาริย์ เพราะเชื่อกันว่าในยุคนั้นจะเต็มไปด้วยพืชพันธุ์ธัญญาหารที่สมบูรณ์ บ้านเมืองเจริญรุ่งเรือง ผู้ปกครองมีศีลธรรม มีร่างกายสวยงามไม่ต้องทนทำงานลำบากหาเลี้ยงกาย ต้องการสิ่งใดก็ไปขอจากต้นกามพฤกษ์ ได้ฟังธรรมจากพระศรีอาริย์เพื่อก้าวล่วงวัฏสงสารไปสู่นิพพานในที่สุด และเป็นที่พึงสังเกตว่าพวกเขาจะเคารพบูชาพระมาลัย ตามภาพจิตรกรรมฝาผนัง สมุดไทย พระบฏ หรือลายรดน้ำบนตู้พระธรรม
มีปูชนียสถานสำคัญคือ จุฬามณีเจดีย์ จึงได้วาดภาพจำลองของเจดีย์ดังกล่าวไว้ รวมทั้งมีธรรมเนียมให้คนเจ็บหนักคนหรือคนใกล้ตายพนมมือด้วยกรวยดอกไม้ธูปเทียนเพื่อเตรียมตัวไปสักการะจุฬามณีเจดีย์ ซึ่งพบการกระทำดังกล่าวตั้งแต่ระดับสามัญชนจนถึงระดับเจ้านาย และมีประเพณีสำคัญคือการเทศน์มหาชาติ เพราะเชื่อว่าพระศรีอาริย์ทรงฝากข้อความกับพระมาลัยเพื่อแจ้งมายังมนุษย์โลก
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงวินิจฉัยเรื่องชั้นไหว้พระ (หรือ ชั้ว) สำหรับประดิษฐานพระพุทธรูปไว้ตามบ้านเรือนของคนในยุคก่อนเอาไว้ ความว่า
"...ที่ชั้นไหว้พระของเก่าย่อมเขียนอุดหลังไว้เป็นพระจุฬามณี มีเทวดาเหาะมาเปนกลุ่ม ๆ ทั้งนั้น ทำให้ตระหนักใจได้ว่าคนรุ่นก่อนนั้นตั้งใจจะไหว้พระจุฬามณีโดยมาก...คิดไปก็เห็นความไกลไปเปนอย่างอื่น ว่าตั้งใจจะไหว้พระศรีอาริยเทวโพธิสัตว์ หาใช่ตั้งใจจะไหว้พระโคตมพุทธะไม่ ด้วยหนังสือพระมาลัยนั้น แต่งขึ้นเพื่อสรรเสริญคุณพระศรีอาริยเมไตรย พระมาลัยจึ่งต้องขึ้นไปไหว้พระจุฬามณี เพื่อจะได้พบกับพระศรีอาริยเทวโพธิสัตว์ แล้วจะได้แสดงคุณสมบัติแห่งพระองค์ พาคนให้ทะเยอทะยานอยากพบบ้าง ก็สมคิด คนจึ่งพระจุฬามณีมีพระศรีอาริยเทวโพธิสัตว์เสด็จมาไหว้ เพื่อทำใจให้หยั่งถึงอยู่ทุกวันจะได้พบ..."
พระโพธิสัตว์ (หรือ พระศรีอริยเมตไตรย) พร้อมบริวาร ภาพจากสมุดไทยเรื่อง พระมาลัยคำหลวง
"นายเรืองผู้เผาตัวตายที่วัดแจ้ง" ภาพจากหนังสือเรื่อง จินตวรรณคดีไทย วาดโดยเหม เวชกร
พระมาลัย ภาพจากสมุดไทยเรื่อง พระมาลัยคำหลวง
20 มีนาคม

วันที่ 20 มีนาคม เป็นวันที่ 79 ของปี (วันที่ 80 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 286 วันในปีนั้น
เหตุการณ์

พ.ศ. 1955 (ค.ศ. 1413) - พระเจ้าเฮนรีที่ 5 ขึ้นครองราชย์เป็นกษัตริย์แห่งอังกฤษ
พ.ศ. 2347 (ค.ศ. 1804) - นโปเลียน โบนาปาร์ต สถาปนาตนขึ้นเป็น จักรพรรดินโปเลียนที่ 1 แห่งฝรั่งเศส
พ.ศ. 2375 (ค.ศ. 1833) - ประเทศไทยกับสหรัฐอเมริกา ตกลงทำสัญญาค้าขายกัน โดยเอ็ดมันด์ โรเบิร์ต (คนไทยเรียก "เอมินราบัด") เป็นทูตเข้ามาเซ็นสัญญา
พ.ศ. 2394 (ค.ศ. 1852) - วรรณกรรมเรื่อง กระท่อมน้อยของลุงทอม โดย แฮเรียต บีเชอร์ สโตว์ ที่มีเนื้อหาเกี่ยวกับทาสในสหรัฐอเมริกาก่อนสงครามกลางเมือง วางจำหน่ายเป็นครั้งแรก
พ.ศ. 2425 (ค.ศ. 1883) - มีการลงนามอนุสัญญาปารีสว่าด้วยการปกป้องทรัพย์สินทางอุตสาหกรรม (Paris Convention for the Protection of Industrial Property) เป็นหนึ่งในสนธิสัญญาด้านทรัพย์สินทางปัญญาฉบับแรก ๆ
พ.ศ. 2475 (ค.ศ. 1933) - ดาเคา ค่ายกักกันแห่งแรกของนาซีเยอรมัน ก่อสร้างเสร็จ
พ.ศ. 2530 (ค.ศ. 1987) - เอแซดที (AZT) เป็นยาต้านไวรัสชนิดแรก ที่ได้รับการรับรองให้ใช้กับเชื้อเอชไอวีและโรคเอดส์
พ.ศ. 2538 (ค.ศ. 1995) - สาวกลัทธิโอมชินริเกียวก่อวินาศกรรมโดยการปล่อยแก๊สพิษซารินในรถไฟใต้ดินกรุงโตเกียว ทำให้มีผู้เสียชีวิต 12 คน บาดเจ็บมากกว่า 6,000 คน
พ.ศ. 2540 (ค.ศ. 1997) - เรือหลวงจักรีนฤเบศร ขึ้นระวางประจำการ
พ.ศ. 2546 (ค.ศ. 2003) - สหรัฐอเมริกากับพันธมิตร เริ่มปฏิบัติการทางทหารกับอิรัก
วันเกิด

พ.ศ. 2279 (ค.ศ. 1736) - พระบาทสมเด็จพระพุทธยอดฟ้าจุฬาโลกมหาราช (สวรรคต 7 กันยายน พ.ศ. 2352)
พ.ศ. 2460 (ค.ศ. 1917) - วีรา ลินน์ นักร้องและนักแสดงชาวอังกฤษ (ถึงแก่กรรม  18 มิถุนายน พ.ศ. 2563)
พ.ศ. 2471 (ค.ศ. 1928) - เฟร็ด โรเจอร์ส นักจัดรายการโทรทัศน์, นักดนตรี, นักเชิดหุ่น, นักเขียน, ผู้กำกับชาวอเมริกัน (ถึงแก่กรรม 27 กุมภาพันธ์ พ.ศ. 2546)
พ.ศ. 2492 (ค.ศ. 1949) - อำนาจ ลูกจันทร์ อดีตมือกลองวงคาราบาว (ถึงแก่กรรม 14 กรกฎาคม พ.ศ. 2560)
พ.ศ. 2493 (ค.ศ. 1950) - วิลเลียม เฮิร์ต นักแสดงชาวอเมริกัน
พ.ศ. 2500 (ค.ศ. 1957) - เอมี อะคีโน นักแสดงโทรทัศน์, ภาพยนตร์ และละครเวทีชาวอเมริกัน
พ.ศ. 2501 (ค.ศ. 1958) - ฮอลลี ฮันเตอร์ นักแสดงชาวอเมริกัน
พ.ศ. 2502 (ค.ศ. 1959) - สติง นักมวยปล้ำอาชีพชาวอเมริกัน
พ.ศ. 2508 (ค.ศ. 1965) - ดำรง วงศ์ทอง นักร้องลูกทุ่งชาวไทย
พ.ศ. 2517 (ค.ศ. 1974) - หนึ่งอุบล ศิษย์เลิศชัย นักมวยชาวไทย
พ.ศ. 2519 (ค.ศ. 1976) - เชสเตอร์ เบนนิงตัน นักตนตรีชาวอเมริกัน (ถึงแก่กรรม 20 กรกฎาคม พ.ศ. 2560)
พ.ศ. 2521 (ค.ศ. 1978) - พัชรี แสงเมือง นักวอลเลย์บอลหญิงชาวไทย
พ.ศ. 2524 (ค.ศ. 1981) - วุฒิศักดิ์ มูลมณี นักฟุตบอล สัญชาติไทย
พ.ศ. 2525 (ค.ศ. 1982)
ตอมัช กุชต์ชัก นักฟุตบอลชาวโปแลนด์
นิก บลัด นักแสดงชาวอังกฤษ
พ.ศ. 2526 (ค.ศ. 1983) - เอจิ คาวาชิมะ นักฟุตบอลชาวญี่ปุ่น
พ.ศ. 2527 (ค.ศ. 1984)
เฟร์นันโด ตอร์เรส นักฟุตบอลชาวสเปน
โรแบร์ท อัลเมอร์ นักฟุตบอลชาวออสเตรีย
พ.ศ. 2529 (ค.ศ. 1986) - วีรคณิศร์ กานต์วัฒนกุล นักแสดงชายชาวไทย
พ.ศ. 2532 (ค.ศ. 1989) - อิโนอุเอะ มาซาฮิโระ นักแสดงและยูทูปเบอร์ชาวญี่ปุ่น
พ.ศ. 2533 (ค.ศ. 1990) - มาร์โกส โรโค นักฟุตบอลชาวอาร์เจนตินา
พ.ศ. 2535 (ค.ศ. 1992) -
จิณภัค เปียกลิ่น นักร้องชาวไทย
ซานดึล นักร้องชาวเกาหลี
พ.ศ. 2536 (ค.ศ. 1993) - ดิเอโก บาร์ดังกา นักฟุตบอลชาวสเปน
พ.ศ. 2538 (ค.ศ. 1995) - เดคลัน วินน์ นักฟุตบอลชาวนิวซีแลนด์
พ.ศ. 2540 (ค.ศ. 1997) - รชยา ทัพพ์คุณานนต์ สมาชิกวง BNK48
พ.ศ. 2541 (ค.ศ. 1998) - พัค จีวอน นักร้องชาวเกาหลีใต้ สมาชิกวง Fromis_9
พ.ศ. 2543 (ค.ศ. 2000) - ฮวัง ฮยอนจิน ศิลปินชาวเกาหลีใต้วง สเตรย์คิดส์
พ.ศ. 2544 (ค.ศ. 2001) - ธนพนธ์ สุขุมพันธนาสาร นักแสดงชายชาวไทย
วันถึงแก่กรรม

พ.ศ. 2269 (ค.ศ. 1727) - ไอแซก นิวตัน นักฟิสิกส์ชาวอังกฤษ (เกิด 25 ธันวาคม พ.ศ. 2185) (ปฏิทินจูเลียน)
พ.ศ. 2456 (ค.ศ. 1913) - เจ้าอุตรการโกศล (ศุขเกษม ณ เชียงใหม่) (เกิด พ.ศ. 2423)
พ.ศ. 2493 (ค.ศ. 1950) - พระวรวงศ์เธอ พระองค์เจ้าทศศิริวงศ์ (ประสูติ 23 ตุลาคม พ.ศ. 2427)
พ.ศ. 2533 (ค.ศ. 1990) - เลฟ ยาชิน (เกิด 22 ตุลาคม พ.ศ. 2472)
วันสำคัญและวันหยุดเทศกาล

ประมาณวันที่ 20-21 มีนาคมของทุกปี เป็นวันวสันตวิษุวัต
วันชาติตูนีเซีย
International Day of Happiness  20 March
วันที่ 20 มีนาคม ของทุกปี เป็นวันแห่งความสุขสากล ที่ประกาศโดยองค์การสหประชาชาติ (UN)
แหล่งข้อมูลอื่น

BBC: On This Day เก็บถาวร 2007-02-19 ที่ เวย์แบ็กแมชชีน
NY Times: On This Day
Today in History: March 20 เก็บถาวร 2006-01-12 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
Phoronid

| ฟอโรนิด ช่วงเวลาที่มีชีวิตอยู่:  ซิลูเรียน– ปัจจุบัน  PreꞒ Ꞓ O S D C P T J K Pg N ข้อผิดพลาดนิพจน์: มีตัวดำเนินการ < ซึ่งไม่ควรมี ข้อผิดพลาดนิพจน์: มีตัวดำเนินการ < ซึ่งไม่ควรมี   |
| --- | --- |

Phoronis sp.

Phoronopsis harmeri

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Phoronida
สปีชีส์:: แม่แบบ:Taxonomy/PhoronidaPhoronida
ชื่อทวินาม
แม่แบบ:Taxonomy/PhoronidaPhoronida Hatschek, ค.ศ. 1888

สกุล
 Phoronis Wright, ค.ศ. 1856  Phoronopsis Gilchrist, ค.ศ. 1907  †Cytosporella?  †Hederellids?
Phoronid (ชื่อวิทยาศาสตร์ Phoronida, บางครั้งเรียกว่า หนอนม้าหมุน) เป็นไฟลัมขนาดเล็กของสัตว์ทะเลที่ใช้ลอฟอโฟร์ (พวงของหนวด) ในการกรองอาหารและสร้างท่อยืนขึ้นจากคีทิน เพื่อรองรับและปกป้องร่างกายที่อ่อนนุ่มของพวกมัน พวกมันอาศัยอยู่ในมหาสมุทรและทะเลส่วนใหญ่ รวมถึงมหาสมุทรอาร์กติก แต่ไม่รวมถึงมหาสมุทรแอนตาร์กติก และอาศัยอยู่ระหว่างเขตน้ำขึ้นน้ำลงและน้ำลึกประมาณ 400 เมตรลงไป ส่วนใหญ่ Phoronid โตเต็มวัยยาวประมาณ 2 ซม และกว้างประมาณ 1.5 มม ถึงแม้ว่าขนาดที่ใหญ่ที่สุดจะยาวถึง 50 ซม.
ชื่อของกลุ่มมาจากสกุลของมัน คือ Phoronis
จุดผ่านแดนถาวรบ้านริมเมย

|  จุดผ่านแดนถาวรบ้านริมเมย |
| --- | --- |
อาคารด่านพรมแดน
thพื้นที่พรมแดนไทย (ขวา) และพม่า (ซ้าย)
ที่ตั้ง
ประเทศ:  ไทย,  พม่า
ที่ตั้ง:   บ้านริมเมย อำเภอแม่สอด จังหวัดตาก   ทางหลวงเอเชียสาย 1  ฝั่งไทย  ทล.12 กม.ที่ 0+000  ฝั่งพม่า  ทล.8 
พิกัด: 16°41′31″N 98°31′09″E﻿ / ﻿16.6919°N 98.5192°E﻿ / 16.6919; 98.5192
รายละเอียด
เปิดทำการ: พ.ศ. 2540 จุดผ่านแดนถาวร 
ดำเนินการโดย:  • กรมศุลกากร  • สำนักงานตรวจคนเข้าเมือง
ประเภท: จุดผ่านแดนถาวร
จุดผ่านแดนถาวรบ้านริมเมย หรือ จุดผ่านแดนถาวรแม่สอด–เมียวดี เป็น 1 ใน 2 จุดผ่านแดนระหว่างประเทศไทยกับประเทศพม่าในพื้นที่จังหวัดตาก ตั้งอยู่ในพื้นที่หมู่ที่ 2 บ้านริมเมย ตำบลท่าสายลวด อำเภอแม่สอด จังหวัดตาก โดยมีแม่น้ำเมย เป็นเส้นแบ่งเขตแดนตามธรรมชาติ ตั้งอยู่ตรงข้ามกับเมืองเมียวดี รัฐกะเหรี่ยง ประเทศพม่า
ประวัติ

จุดผ่านแดนถาวรบ้านริมเมย เริ่มต้นมาจากการก่อตั้งด่านศุลกากรแม่สอด ตามกฎกระทรวงการคลังเมื่อวันที่ 28 มิถุนายน พ.ศ. 2483 โดยมีนายอำเภอแม่สอดเป็นนายด่านโดยตำแหน่ง ต่อมาในปี พ.ศ. 2498 กรมศุลกากรจึงได้ส่งเจ้าหน้าที่จากกรมไปประจำการเพื่อปฏิบัติงานด้านศุลกากร ประจำการที่ด่านพรมแดนบ้านท่าสายลวดซึ่งสร้างขึ้นช่วงปี พ.ศ. 2493 - 2494 และได้กลายเป็นที่ทำการชั่วคราวด่านศุลกากรแม่สอดในปี พ.ศ. 2501 - 2502 จากนั้นจึงได้งบประมาณในการก่อสร้างตัวอาคารที่ทำการใหม่ในปี พ.ศ. 2507 เป็นอาคารไม้สองชั้น และปี พ.ศ. 2537 ได้รับงบประมาณก่อสร้างเป็นอาคารคอนกรีตเสริมเหล็กสองชั้น
ในปี พ.ศ. 2540 จุดผ่านแดนถาวรบ้านริมเมย จึงได้จัดตั้งขึ้นตามประกาศกระทรวงมหาดไทย เรื่อง การเปิดจุดผ่านแดนถาวรด้าน จังหวัดเชียงราย ตาก และระนอง ในวันที่ 11 สิงหาคม พ.ศ. 2540 พร้อมกันกับจุดผ่านแดนถาวรสะพานข้ามแม่น้ำสาย (แห่งที่ 1) และจุดผ่านแดนถาวรระนอง
สำหรับตัวอาคารด่านพรมแดนแม่สอด ซึ่งตั้งอยู่ในบริเวณจุดผ่านแดนถาวรบ้านริมเมยหลังปัจจุบัน เริ่มก่อสร้างตั้งแต่วันที่ 15 ตุลาคม พ.ศ. 2541 และก่อสร้างแล้วเสร็จวันที่ 13 เมษายน พ.ศ. 2542 แต่เนื่องจากขณะนั้นประเทศพม่าได้ประกาศปิดด่านชั่วคราว และเปิดด่านอีกครั้งในช่วงปลายปี พ.ศ. 2542 ตัวอาคารจึงได้ทำพิธีเปิดทำการอย่างเป็นทางการตั้งแต่วันที่ 30 มีนาคม พ.ศ. 2543 โดยนายพิเชษฐ พันธุ์วิชาติกุล รัฐมนตรีว่าการกระทรวงการคลังในขณะนั้น พร้อมด้วยอธิบดีกรมศุลกากรเป็นผู้ทำพิธีเปิด ตัวอาคารมีเนื้อที่ 302 ตารางเมตร ลักษณะเป็นตัวยูคว่ำ ประกอบไปด้วยด่านศุลกากร ด่านตรวจคนเข้าเมือง ด่านควบคุมโรค และด่านกักกันพืชและสัตว์
การผ่านแดน

จุดผ่านแดนถาวรบ้านริมเมย เปิดทำการตั้งแต่เวลา 05.30 - 20.30 น. (เวลา 05.00 - 20.00 น. ตามเวลาประเทศพม่า) สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือ
หนังสือเดินทาง (Passport) จะต้องผ่านการตรวจลงตราจากทางการพม่าเท่านั้นจึงจะเดินทางผ่านแดนทางบกเข้าไปได้
บัตรผ่านแดน (Border Pass) สำหรับบุคคลสัญชาติไทย ที่มีภูมิลำเนาอยู่ในพื้นที่ของอำเภอแม่สอด จังหวัดตาก มีอายุการใช้งานนับตั้งแต่เริ่มทำ 2 ปี โดยสามารถใช้ผ่านแดนได้ผ่านทางช่องทางจุดผ่านแดนถาวรบ้านริมเมยเท่านั้น
บัตรผ่านแดนชั่วคราว (Temporary Border Pass) สำหรับบุคคลสัญชาติไทย ที่มีภูมิลำเนาอยู่นอกพื้นที่ของอำเภอแม่สอด จังหวัดตาก สามารถใช้ได้เพียง 1 ครั้ง โดยสามารถใช้ผ่านแดนได้ผ่านทางช่องทางจุดผ่านแดนถาวรบ้านริมเมยเท่านั้น
การผ่านแดน > กิจกรรม

จุดผ่านแดนถาวรบ้านริมเมย มีตลาดการค้าชายแดนชื่อว่า ตลาดริมเมย ตั้งอยู่ติดจุดผ่านแดนถาวรบ้านริมเมย มีสินค้าพื้นเมืองทั้งจากฝั่งไทยและพม่าจำหน่าย อาทิ ปลาแห้ง หน่อไม้แห้ง ปลาหัวยุ่ง เครื่องหนัง ผ้าซาติน รวมถึงยังเป็นตลาดการค้าสินค้าอัญมณีจากพม่า นอกจากนี้ในฝั่งพม่ายังมีบ่อนกาสิโนและสถานบันเทิงต่าง ๆ เปิดให้บริการ
การผ่านแดน > ด่านศุลกากร

ด่านพรมแดนแม่สอด แห่งที่ 1 จุดผ่านแดนถาวรบ้านริมเมย อยู่ภายใต้การดูแลของด่านศุลกากรแม่สอด ตั้งอยู่ที่เลขที่ 287 หมู่ 1 ถนนสายเอเซีย ตำบลท่าสายลวด อำเภอแม่สอด จังหวัดตาก
การผ่านแดน > ด่านตรวจคนเข้าเมือง

จุดผ่านแดนถาวรบ้านริมเมย อยู่ภายใต้การดูแลรับผิดชอบของตรวจคนเข้าเมืองจังหวัดตาก
การเดินทาง

จุดผ่านแดนถาวรบ้านริมเมย สามารถเดินทางได้ด้วยเส้นทางรถยนต์ และขนส่งมวลชนในท้องถิ่น เพื่อผ่านแดนไปยังประเทศพม่า
การเดินทาง > เส้นทาง

จากจังหวัดตาก เดินทางตามถนนพหลโยธิน มาทางใต้ และเลี้ยวที่แยกตะวันตกแยกตากแม่สอด มาตามทางหลวงแผ่นดินหมายเลข 12 จะพบจุดผ่านแดนถาวรบ้านริมเมย และสะพานมิตรภาพไทย–พม่า แห่งที่ 1 (แม่สอด–เมียวดี) อยู่ที่ปลายทาง
ดูเพิ่ม

สะพานมิตรภาพไทย–พม่า แห่งที่ 1 (แม่สอด–เมียวดี)
ที่ทำการด่านพรมแดนฝั่งเมืองเมียวดี ประเทศพม่า
แม่น้ำเมยและสะพานมิตรภาพไทย–พม่า แห่งที่ 1 (แม่สอด–เมียวดี)
โซโบโระ

ข้าวหน้าโซโบโระเนื้อไก่
โซโบโระ (ญี่ปุ่น: そぼろ, 素朧, 粗朧; โรมาจิ: soboro) หรือ โร่วเซ่า (จีน: 肉燥; พินอิน: ròusào) เป็นอาหารที่ทำโดยการตุ๋น เนื้อหมู เนื้อไก่ เนื้อวัว เนื้อปลา หรือ เนื้อกุ้ง นำไปสับละเอียด อาจใส่ไข่คนด้วย แล้วผัดจนแห้ง
อาจนำมากินพร้อมกับข้าว โดยทำเป็นซูชิ หรือใส่ในเบนโต นอกจากนี้ โซโบโระเนื้อไก่ต้มกับหัวไชเท้าหรือฟักทองจะเรียกว่า โซโบโรนิ (そぼろ煮)
อุรากามิโซโบโระ (อาหารผัดใส่เนื้อหมูและผัก เช่น โกโบ) ซึ่งเป็นอาหารท้องถิ่นของจังหวัดนางาซากิ บางครั้งเรียกสั้น ๆ ว่า "โซโบโระ" แต่เป็นคนละอย่างกับโซโบโระที่กล่าวข้างต้น